यह तभी होगा जब सत्य का राज्य हो, न्याय प्रधान नियम हो और नीति प्रधान व्यवहार हो तथा सद् ग्रन्थ ही नियम की किताब हो। तब जाकर शान्ति और आनन्दमय व्यक्ति और समाज होगा। कर्तव्य प्रधान व्यक्ति होना चाहिए, अधिकार प्रधान नहीं। यह बात यथार्थतः के साथ प्रत्येक को बताई एवं कार्य रूप में स्पष्टतः दिखलाई जाय कि अधिकार कर्तव्य का अनुगामी है, कर्तव्य अधिकार का नहीं। कर्तव्य के द्वारा प्राप्त अधिकार स्थिर, शान्त और आनन्दमय होता है परन्तु कर्तव्यविहीन अधिकार ही समस्त बुराइयों, दुराचारों एवं संघर्षों का आधार है। हम सभी को कर्तव्य प्रधान बनना चाहिए क्योंकि कर्म करने पर अधिकार रूप फल तो आना ही है, उसे कोई रोक ही नहीं नहीं सकता है।